สวัสดีครับคุณจากคำถามก่อนหน้าครับเนื่องจากแม่เป็นเนื้องอกในสมองคุณได้ผ่าตัดไปแล้ว 2 ครั้งโดยมีรายละเอียดคร่าวๆ ประมาณนี้ครับครั้งที่ 1 เอาออกบางส่วนเพื่อส่งเนื้องอกตรวจ ผลตรวจก็เป็นเนื้อมะเร็ง เนื้องอกกลับโตขึ้นมาภายในเวลาประมาณ 2 อาทิตย์ครั้งที่ 2 คุณแจ้งว่าสามารถเอาเนื้องอกออกได้ทั้งหมดที่เท่าที่เห็น เนื้องอกกลับโตขึ้นมาภายในเวลาประมาณ 2 อาทิตย์อาจมีผ่าตัดครั้งที่ 3 หลังจากทราบผลสแกนสมองผมขอคำแนะนำเพื่อจะพูดคุยกับคุณเพื่อหาแนวทางรักษาต่ออย่างไรดีครับ เพราะหลังผ่าตัดไปประมาณ 2 อาทิตย์เนื้องอกก็โตมาก่อนที่เราจะไปถึงการรักษาลำดับถัดไปครับคำตอบของคุณก่อนอื่นต้องทราบผลพยาธิของมะเร็งสมองเป็นอะไรแน่ครับ เพราะถ้าเป็นมะเร็งชนิดโตเร็วการผ่าตัด บ่อยๆ คงไม่ดีต่อผู้ป่วยแน่ๆ ผู้ป่วยอาจทนการผ่าตัดใหญ่เสียเลือดมากไม่ได้ ถ้าผ่าเอาออกแล้วยังเกิดขึ้นมาอีก ทางเลือกควรถามแพทย์ผู้ผ่าตัดว่า มีทางจะรักษาโดยการฉายแสงหรือเคมีบำบัดร่วมด้วยหรือไม่ ทั้งนี้ต้องขึ้นกับชนิดของมะเร็งเป็นสำคัญ บางชนิดโตเร็วเช่น Glioblastoma multiforme บางชนิดจะโตช้ากว่าครับ บางชนิดตอบสนองต่อยา และรังสีดี บางชนิดไม่ตอบสนองเลยก็มี--------------------------------------------------------------------------------------------------สอบถามคุณเพิ่มเติมครับต้องแจ้งคุณก่อนว่า เนื้องอกมะเร็งที่สมองของแม่มี 2 ก้อน ของสมองด้านซ้ายและขวา ที่ผ่าตัดไปคือด้านขวา ผลผ่าตัดทั้ง 2 รอบ ผ่าไปแล้วก้อนเนื้อกลับโตขึ้นมาอีก ส่วนด้านซ้าย ที่ไม่ได้ผ่าตัดยังคงไม่โตมากไม่เหมือนข้างที่ผ่าตัดไปสิ่งที่จะสอบถามเพิ่มเติมคือ ถ้าผ่าตัดครั้งที่ 3 ใกล้บริเวณเดิม คุณผ่าเอาเนื้องอกออกได้ทั้งหมด จะมีโอกาสกลับมาเป็นอีกโดยเวลาไม่กี่วันหรือไม่ครับ เพราะมันก็จะวนกลับมาเป็นอีก และรอวันผ่าอีก ซึ่งไม่ทราบว่าจะมีแนวทางออกอื่นๆ อีกไหมครับ หรือต้องพิจารณาเปลี่ยนสถานที่รักษาครับเพราะ รพ. ที่รักษาแจ้งว่ามีแนวทางเดียวคือผ่าตัดออก ไม่ให้มันโตขึ้นมาอีก แล้วพักรักษาร่างกายให้แข็งแรงเพื่อไปฉายรังสีในขั้นตอนต่อไป แต่ยังไม่ทันจะดีขึ้นก็ต้องวนกลับไปผ่าอีกขอบพระ คุณ สำหรับคำตอบครับ
 ต้องขอทราบข้อมูลของชิ้นเนื้อที่แพทย์ผ่าตัดเอาออกมาก่อนว่าเป็นเซลล์แบบไหนก่อนครับ ซึ่งเป็นข้อมูลที่สำคัญที่สุดในการวางแผนรักษา การที่ผ่าตัดแล้วโตขึ้นมาอีกอย่างเร็วภายใน 2 อาทิตย์ นอกจากเนื้อมะเร็งของสมองเอง ยังอาจเกิดจากเนื้อมะเร็งที่แพร่มาจากมะเร็งที่อื่นแล้วมาขึ้นสมองได้ Metastasis จึงเกิดขึ้นใหม่ได้อย่างรวดเร็ว คงต้องเชื่อตามที่แพทย์ผู้รักษาวางแผนไว้ครับเพราะมีข้อมูลของมะเร็งอยู่แล้ว ว่ามะเร็งชนิดนี้จะตอบสนองต่อการรักษาอย่างไร อย่างที่เคยบอกครับ ควรสอบถามขอข้อมูลการรักษาจากแพทย์เจ้าของไข้ครับ ข้อมูลเพียงนี้คงบอกอะไรไม่ได้มากครับ การเปลี่ยน รพ ไม่แนะนำครับ เพราะว่า รพ เดิมดีที่สุดแล้ว ถ้าเปลี่ยนแพทย์จะต้องมาเริ่มรักษากันใหม่ ทำให้เสียเวลาเสียโอกาสของผู้ป่วยในการรักษา